BOKGOBAPUKU BJA INTHANETENG
GO YA KA DINAGA
IKGOKAGANYE LE RENA
Tše di latelago
Puku ya ka ya Ditaba tša Beibele
Dihlatse tša Jehofa
DILO TŠE DI LEGO GONA
SE KE seswantšho sa paradeise yeo e swanago le yeo Modimo a ka bago a kile a e bontšha moporofeta wa gagwe Jesaya. Jesaya o phetše ka moragonyana ga mehla ya Jona.
Lentšu paradeise le bolela gore “serapa” goba “phaka.” Na e go gopotša selo se itšego seo re šetšego re se bone ka pukung ye? Na ga e swane le serapa se sebotse seo Jehofa Modimo a bego a se diretše Adama le Efa? Eupša na lefase ka moka e tla ka ya ba paradeise?
Jehofa o ile a botša moporofeta wa gagwe Jesaya gore a ngwale ka paradeise e mpsha yeo batho ba gagwe ba tlago go dula go yona. O ile a re: ‘Diphiri le dinku di tla dula gotee ka khutšo. Dinamane le ditawana di tla fula gotee gomme bana ba banyenyane ba tla di diša. Le lesea le ka se gobale ge le bapala kgauswi le noga ya mpholo.’
Batho ba bantši ba ka re: ‘Dilo tše di ka se tsoge di diregile. Ke kgale go na le mathata mo lefaseng gomme a tla dula a le gona.’ Eupša nagana ka se: Modimo o be a neile Adama le Efa legae la mohuta mang?
Modimo o be a beile Adama le Efa paradeiseng. Ke feela ka gobane ba se ba kwa Modimo moo ba ilego ba lahlegelwa ke legae la bona le lebotse, ba tšofala gomme ba hwa. Modimo o holofeditše gore o tla nea batho bao ba mo ratago tšona dilo tšeo Adama le Efa ba lahlegetšwego ke tšona.
Paradeiseng e mpsha yeo e tlago, ga go na selo seo se tlago go re gobatša goba go re bolaya. Go tla ba le khutšo e phethagetšego. Batho ka moka ba tla phela gabotse mmeleng gomme ba thaba. Go tla ba ka yona tsela yeo Modimo a bego a rerile gore go be ka yona mathomong. Eupša re tla ithuta ka moragonyana kamoo Modimo a tlago go dira se ka gona.
Jesaya e be e le mang, o phetše neng, gona Jehofa o ile a mmontšha eng?
Lentšu “paradeise” le bolela’ng, gomme e go gopotša’ng?
Ke’ng seo Jehofa a ilego a botša Jesaya gore a se ngwale ka Paradeise e mpsha?
Lentšu la Modimo le hlalosa bjang khutšo yeo e tlago go ba gona magareng ga diphoofolo le batho lefaseng le lefsa? (Ps. 148:10, 13; Jes. 65:25; Hesek. 34:25)
Ke mang yo a swanetšego go retwa ge batho ba kgona go fetoša dimelo tša bona gona bjale e bile ba tla dira bjalo le lefaseng le lefsa? (Jes. 48:17, 18; Bagal. 5:22, 23; Bafil. 4:7)
Ke megokgo efe le bohloko bja mohuta ofe tšeo di tlago go fedišwa? (Luka 8:49-52; Baroma 8:21, 22; Kut. 21:4)
Didirišwa tša go ithuta Beibele
Dikgatišo tše di Lego Gona
Tirelo ya Rena ya Mmušo
Ditaba go ya ka Dinaga
Tša Molao go ya ka Dinaga
Dipotšišo Tšeo di Botšišwago Kudu ka Dihlatse tša Jehofa
Mediro ya Dihlatse tša Jehofa
Lefaseng ka Moka
Ntšha Moneelo wa go Thekga Modiro wa Rena wa Lefase ka Bophara